Document ID: /roh_data/filtered/fineweb-2-filterrobots_roh.jsonl.gz/1511

- La populaziun vegnia betg infurmada correctamain - uschia la reproscha.
- Tant il carnet da votaziun sco era la pagina d'internet da la banca naziunala cuntegnian infurmaziuns manglusas davart l'iniziativa dal daner cumplain.
- L'iniziativa dal daner cumplain pretenda che mo anc la Banca naziunala svizra dastga far daners.
La Banca naziunala svizra ed il Cussegl federal stoppian infurmar transparent e confurm als fatgs. E quai senza laschar davent u dir be la mesa vardad. Uschia Michael Derrer, che ha inoltrà il recurs. Derrer fa dentant betg part dal comité d'iniziativa - el saja dentant in simpatisant da l'iniziativa. Tenor el haja il Cussegl federal fatg explicaziuns be a mesas en connex cun l’iniziativa dal daner cumplain.
Ueli Maurer ha prendì per enconuschientscha la critica
Cusseglier federal Ueli Maurer è dentant da l’avis, ch’il carnet da votar saja vegnì mess ensemen conscienziusamain. Ils fatgs sajan corrects.
RR novitads 12:00